3. ΠΡΟΕΔΡΙΚΟ ΔΙΑΤΑΓΜΑ υπ' αριθ. 236 της 18/22 Μαΐου 1984 (ΦΕΚ Α' 95) Για τις περιφράξεις γηπέδων μέσα σε ζώνη πλάτους 500 μέτρων από την ακτή ή την όχθη δημοσίων λιμνών σύμφωνα με το άρθρ. 23 παρ. 1 του Νόμ. 1337/83. Έχοντας υπόψη: 1.Τις διατάξεις του Νόμ. 1337/1983 «Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α') και ειδικότερα του άρθρ. 23 (παρ. 1). 2.Τις αριθ. 558/1983 και 723/1983 γνωμοδοτήσεις του Συμβουλίου της Επικρατείας, με πρόταση των Υπουργών Εσωτερικών, Γεωργίας και Χωροταξίας, Οικισμού και Περιβάλλοντος, αποφασίζουμε: Άρθρ.1.-1.Κατ' εξαίρεση από τις διατάξεις της παρ. 1 εδάφ. α του άρθρ. 23 του Νόμ. 1337/1983 επιτρέπονται οι περιφράξεις σε ζώνη πλάτους 500 μ. από την ακτή ή την όχθη δημόσιας λίμνης για την προστασία των εξής καλλιεργειών ή ειδικών χρήσεων: Ειδικών καλλιεργειών, που η περίφραξή τους είναι αναγκαία για την προστασία τους και την προστασία του κοινού από φυτοφάρμακα. Οι καλλιέργειες αυτές είναι «Κηπευτικά, οπωροφόρα, εσπεριδοειδή, ανθοκομικές καλλιέργειες, καλλιέργειες υπό κάλυψη, νέες φυτείες φυτώρια. Κτιριακών και λοιπών εγκαταστάσεων γεωργικών, κτηνοτροφικών, αλιευτικών και λοιπών αγροτικών δραστηριοτήτων. Τουριστικών - Ξενοδοχειακών εγκαταστάσεων. Βιομηχανικών εγκαταστάσεων. Χώρων και εγκαταστάσεων τεχνικής εξυπηρέτησης οικισμών: α)Βιολογικού καθαρισμού. β)Εγκαταστάσεων και δεξαμενών ύδρευσης. γ)Εγκαταστάσεων ΔΕΗ, ΟΤΕ. Στρατιωτικών εγκαταστάσεων. Μεγάλων συγκοινωνιακών εγκαταστάσεων (λιμάνια, αεροδρόμια, κλπ.). Αρχαιολογικών χώρων. Μνημείων της φύσης, υγροτόπων, υδροβιοτόπων, σημαντικών πηγών γλυκού νερού. Εκτροφείων θηραμάτων. Κτιρίων εκπαίδευσης - σχολεία κλπ. Κτιρίων κοινωνικής πρόνοιας (παιδικοί σταθμοί - παιδικές κατασκηνώσεις - άσυλα, κλπ.). Κτιρίων περίθαλψης (νοσοκομεία, κλινικές, κλπ.). Αθλητικών εγκαταστάσεων (π.χ. πισίνες, τέννις, κλπ.). Οργανωμένων πλαζ. Παιδικών Χαρών - Παιδοτόπων. Φυλακών - Σωφρονιστικών ιδρυμάτων. Νεκροταφείων. Μονών. Κτιρίων δημοσίων ή κοινωφελών σκοπών. Χώρων συνάθροισης κοινού (υπαίθρια θέατρα κινηματογράφοι). Χώρων εκθέσεων και αγοράς. Λατομικών χώρων μόνο στα ανώτερα κάθε φορά όρια των μετώπων εκμετάλλευσης. 2.Οι περιφράξεις πρέπει να τοποθετούνται σε απόσταση 50 μέτρων από τη γραμμή αιγιαλού ή την όχθη δημόσιας λίμνης. α)Εξαιρούνται οι στρατιωτικές εγκαταστάσεις, μεγάλες συγκοινωνιακές εγκαταστάσεις, ειδικές περιπτώσεις βιομηχανικών συγκροτημάτων (μεταλλουργίες, πετρελαιοειδή, μονάδες παραγωγής τσιμέντου κλπ.), οι σκάλες φόρτωσης υλικών εξορυκτικών εγκαταστάσεων, καθώς και οι λοιπές χρήσεις που κατά την κρίση της πολεοδομικής υπηρεσίας και μετά από πρόταση του αρμόδιου για τη χρήση του γηπέδου φορέα, η περίφραξή τους σε απόσταση μικρότερη των 50 μ. από την ακτή κλπ. είναι απόλυτα απαραίτητη για τη λειτουργία τους. β)Για τις ειδικές καλλιέργειες, επιτρέπεται η περίφραξή τους και σε απόσταση μικρότερη των 50 μ. όταν δεν παρεμποδίζεται η παράλληλη προς τη γραμμή αιγιαλού ή την όχθη της λίμνης, η προσπέλαση του κοινού. Η απόσταση αυτή καθορίζεται κατά περίπτωση από τις κατά τόπους Πολεοδομικές Υπηρεσίες ανάλογα με τις τοπικές συνθήκες και δεν μπορεί να είναι μικρότερη από 1,5 μέτρα. 3.Η περίφραξη των τουριστικών εγκαταστάσεων τοποθετείται σε απόσταση όχι μεγαλύτερη από 5 μέτρα γύρω από το περίγραμμα του κτιρίου ή γύρω από τα ακραία κτίσματα του συγκροτήματος των οικίσκων, όταν πρόκειται για διεσπαρμένα κτίρια. Για τα CAMPINGS και τις κατασκηνώσεις οι περιφράξεις καθορίζονται κατά περίπτωση από τις πολεοδομικές υπηρεσίες, ύστερα από πρόταση του ΕΟΤ. Άρθρ.2.-1.Δεν επιτρέπεται η περίφραξη ολόκληρου του γηπέδου στις καλλιέργειες ή ειδικές χρήσεις που αναφέρονται στο άρθρ. 1 του παρόντος. Σε κάθε περίπτωση επιβάλλεται να αφήνεται απερίφρακτο τμήμα γηπέδου πλάτους 3 μέτρων, τουλάχιστον στο ένα όριο του γηπέδου. Όπου από την κείμενη νομοθεσία προβλέπεται απόσταση κτίσματος από τα όρια του γηπέδου 2,5 μέτρα, τότε το πλάτος του μη περιφρασσόμενου τμήματος του γηπέδου ορίζεται σε 2,5 μέτρα. 2.Σε περίπτωση που το πρόσωπο του γηπέδου το παράλληλο προς την ακτή είναι μεγαλύτερο ή ίσο με 300 μέτρα, επιβάλλεται σε κάθε τμήμα γηπέδου που δεν μπορεί να είναι μεγαλύτερο από 300 μ. να διακόπτεται η περίφραξη και να αφήνεται απερίφρακτο τμήμα του γηπέδου κάθετο προς την ακτή, πλάτους τουλάχιστον 3 μέτρα. 3.Ο ειδικότερος προσδιορισμός της έκτασης και της θέσης της περίφραξης του γηπέδου καθορίζεται κατά περίπτωση από την αρμόδια Πολεοδομική Αρχή. Άρθρ.3.-1.Το συνολικό ύψος της περίφραξης δεν μπορεί να υπερβεί τα 2,5 μέτρα και δεν μπορεί σε καμιά περίπτωση η κατασκευή της είναι συμπαγής. Κατ' εξαίρεση επιτρέπεται συμπαγές περίφραγμα όπου αυτό επιβάλλεται από την αρχαιολογική υπηρεσία και σε ύψος σύμφωνα με (Μετά τη σελ. 335) Σελ. 336,01 Τεύχος Ζ72 - Σελ. 81 Περίφραξη οικοπέδων 23.Δ.η.2 απόφασης της οικείας Επιτροπής Ενασκήσεως Αρχιτεκτονικού Ελέγχου ή του Αρχαιολογικού Συμβουλίου. Επίσης επιτρέπεται για τις βιομηχανικές εγκαταστάσεις, μονές, νεκροταφεία, άσυλα, σωφρονιστικά ιδρύματα και φυλακές οι κατασκευές συμπαγούς τοιχοποιΐας συνολικού ύψους 2,5 μ. 2.Οι ακριβείς διαστάσεις, το ύψος και ο τρόπος κατασκευής των περιφράξεων ορίζονται από την κατά τόπους αρμόδια πολεοδομική υπηρεσία. Άρθρ.4.-1.Για οποιοδήποτε είδος περίφραξης απαιτείται άδεια που εκδίδεται από την αρμόδια πολεοδομική υπηρεσία, μετά από γνωμοδότηση του αρμόδιου για τη χρήση του γηπέδου φορέα, που πρέπει να αιτιολογεί πλήρως την αναγκαιότητα και την απαιτούμενη έκταση της περίφραξης. 2.Εξαιρούνται από την υποχρέωση έκδοσης άδειας για περίφραξη οι ειδικές χρήσεις που αναφέρονται στο πρώτο και δεύτερο εδάφιο της παρ. 1 του άρθρ. 1 του παρόντος Δ/τος εφ' όσον βρίσκονται σε περιοχές όπου συντρέχουν αθροιστικά τα παρακάτω: α)Έχουν αγροτικό ή κτηνοτροφικό χαρακτήρα. β)Δεν είναι πόλοι παραθεριστικού τουριστικού ενδιαφέροντος και δεν γειτνιάζουν ούτε έχουν λειτουργική εξάρτηση με πόλους τουριστικού ενδιαφέροντος, παραδοσιακούς οικισμούς και αστικά κέντρα. Για την εφαρμογή των όρων της παραγράφου αυτής ως παραδοσιακοί οικισμοί θεωρούνται όσοι έχουν χαρακτηρισθεί παραδοσιακοί με ειδικά δ/τα και έχουν ειδικούς όρους δομήσεως ή όσοι είναι παραδοσιακού χαρακτήρα κατά την κρίση του Συμβουλίου Χωροταξίας, Οικισμού και Περιβάλλοντος του Νομού και της Επιτροπής Ενασκήσεως Αρχιτεκτονικού Ελέγχου (Ε.Ε.Α.Ε.). Ως πόλοι με παραθεριστικό και τουριστικό ενδιαφέρον θεωρούνται οι περιοχές που παρουσιάζονται ως πόλοι τακτικών ή εποχιακών συγκεντρώσεων παραθεριστών και τουριστών. Με απόφαση του Νομάρχη που εκδίδεται με πρόταση του οικείου Δημοτικού ή Κοινοτικού Συμβουλίου και γνώμη του Συμβουλίου Χωροταξίας, Οικισμού και Περιβάλλοντος του Νομού και της Ε.Ε.Α.Ε. προσδιορίζονται οι περιοχές κάθε Νομού που εμπίπτουν στην παραπάνω κατηγορία. 3.Σε περίπτωση που η περιοχή προστατεύεται ή ελέγχεται από τα Υπουργεία Πολιτισμού και Επιστημών και Χωροταξίας, Οικισμού και Περιβάλλοντος, σαν αρχαιολογικός χώρος, περιοχή ιδιαιτέρου φυσικού κάλλους κλπ. είναι απαραίτητη η σύμφωνη γνώμη της Επιτροπής Ενασκήσεως Αρχιτεκτονικού Ελέγχου για το είδος και τον τρόπο της περίφραξης. Σελ. 336,02 Τεύχος Ζ72 - Σελ. 82 4.Ειδικά για την περίφραξη των ειδικών καλλιεργειών η άδεια εκδίδεται μετά από γνωμοδότηση των αρμόδιων κατά τόπους υπηρεσιών του Υπουργείου Γεωργίας και τριμελούς επιτροπής που συγκροτείται από το Νομάρχη και αποτελείται από έναν εκπρόσωπο της Πολεοδομικής Υπηρεσίας, έναν εκπρόσωπο του Δήμου ή της Κοινότητας και έναν εκπρόσωπο της Αγροφυλακής. Η Επιτροπή γνωματεύει μετά από αυτοψία. 5.Η άδεια για την περίφραξη των περιπτώσεων της παρ. 2 εδάφ. α του άρθρ. 1 του παρόντος εκδίδεται από την αρμόδια πολεοδομική υπηρεσία μετά από εισήγηση των αρμοδίων φορέων και γνωμοδότηση του Συμβουλίου Χωροταξίας, Οικισμού και Περιβάλλοντος του Νομού. Άρθρ.5.-Για τα δημόσια κτίρια ή κτίρια κοινωφελών σκοπών που ανεγείρονται εκτός σχεδίου επιτρέπεται η περίφραξή τους ακόμη και αν βρίσκονται μέσα σε ζώνη 500 μ. από την ακτή, εφ' όσον αυτό προβλέπεται από το Δ/γμα που καθορίζει το χώρο ανέγερσής τους. Άρθρ.6.-Οι εξαιρέσεις του άρθρ. 1 του παρόντος Δ/τος δεν έχουν εφαρμογή σε εγκαταστάσεις κλπ. που βρίσκονται εντός δασών και δασικών εκτάσεων. Άρθρ.7.-Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. 23.Δ.η.2 Περίφραξη οικοπέδων 